گریز اناٹومی

گْرَیْز اَنَاٹُومِی انسانی جسم کی تشریح (اناٹومی) پر ایک مستند کتاب ہے جسے ہنری گرے نے تحریر کیا اور ہنری وان ڈائک کارٹر نے بصری وضاحت کی۔ یہ کتاب پہلی بار سنہ 1858ء میں لندن سے شائع ہوئی۔ اس کی کئی ترمیم شدہ اشاعتیں سامنے آ چکی ہیں اور موجودہ ایڈیشن جو بیالیسواں ہے، اکتوبر 2020ء میں شائع ہوا۔ آج بھی یہ کتاب ایک معیاری مرجع و مآنذ شمار کی جاتی ہے اور اکثر اُسے ڈاکٹروں یا اطبا کی بائبل کہا جاتا ہے۔

ابتدائی اشاعتوں کے عنوانات یہ تھے: ”اَنَاٹُومِی: ڈِسْکْرِپْٹِو اَیْنْڈ سَرْجِکَل“، ”اَنَاٹُومِی آف دِی ہِیُوْمَن بَاڈِی“ اور ”گْرِیْز اَنَاٹُومِی: ڈِسْکْرِپْٹِو اَیْنْڈ اَپْلَائِیْڈ“۔ تاہم وقت کے ساتھ یہ کتاب عام طور پر  کے نام سے مشہور ہو گئی اور بعد کی اشاعتوں کا یہی عنوان رکھا گیا۔ یہ کتاب انسانی جسم کی ساخت اور فنِ طب میں اس کے عملی استعمال پر ایک نہایت اثر انگیز اور قابلِ قدر تصنیف سمجھی جاتی ہے۔

 اردو ترجمہ 
سنہ 1930ء کی دہائی میں میر عثمان علی خاں آصف سابع کے حکم پر جامعہ عثمانیہ حیدرآباد دکن نے اس کتاب کا  کے عنوان سے ترجمہ کر کے مختلف اجزا میں شائع کیا۔ اس کتاب کے بعض اجزا کا ترجمہ حکیم محمد کبیر الدین نے بھی کیا۔ یہ مترجم کتاب مختلف حصوں میں غالباً سنہ 1931ء سے سنہ 1935ء تک شائع کی گئی۔

اس کے بعض اجزا ریختہ ڈاٹ آرگ پر موجود ہیں۔

 حوالہ جات 

زمرہ:طبی دستور العمل
زمرہ:علم تشریح الاعضا کی تاریخ
زمرہ:1858ء کی غیر افسانوی کتب
زمرہ:حوالہ جاتی مواد
زمرہ:تشریح انسان
زمرہ:1858ء میں سائنس
زمرہ:1858ء کے مضامین
زمرہ:مملکت متحدہ میں 1858ء
زمرہ:انیسویں صدی کا ادب
زمرہ:بیسویں صدی کا ادب
زمرہ:اکیسویں صدی کا ادب
زمرہ:انگریزی ادب
زمرہ:کتب تشریح